ИСТРАЖИВАЧКИ ЗАДАЦИ:

1. Пажљиво прочитај Предисловије односно предговор Покондиреној тикви и објасни шта је Стерију подстакло да напише ову комедију.

2. Уочи композицију дела тј. број чинова. У школску свеску испиши имена ликова, а затим их подели на главне и споредне.

3. Већ у првој реплици читаоцу Стеријине комедије јасно је да се Фема одриче своје прошлости. Због чега?

4. Како Фема разуме појам ноблеса? Пронађи значење речи ноблес у речнику страних речи и израза, а затим упореди значења те речи са значењем које му Фема даје.

5. Уочи Фемино облачање, говор, понашање. Шта, по твом мишљењу, изазива највећи смех?

6. Ко од ликова из комедије најбоље описује Фемину покондиреност? Пронађи те реплике у тексту комедије. Ако је књига твоја, обележи их (подвуци) другом бојом. Ако си књигу позајмила/позајмио из библиотеке или је читаш са интернета, препиши те реплике у школску свеску.

7. Обрати пажњу на однос Феме и Евице. Које особине које и сама/сам цениш поседује Евица? Којом стилском фигуром би описала/описао карактере мајке и ћерке?

8. Ко је госпођа Сара? Како она подучава Фему манирима ноблес друштва? Који је интерес госпође Саре у том подучавању?

9. Размисли кога је Стерија желео да исмеје кроз лик Светозара Ружичића?

10. На који начин Стерија постиже комичне ефекте у свом делу – да ли комика извире из радње из ликова или из начина на који је језик употребљен? Уколико би комична средства морали градативно да поређамо, које би било прво, друго па треће? (Прво изазива највише смеха, друго нешто мање, треће најмање.)

11. Како би назвала/назвао људе сличне Феми? Да ли покондиреност постоји и данас?

Prezi презентација посвећена је Стеријином животу и раду (<http://prezi.com/y2ob1wv1uxl0/ko-je-> jovan-sterija-popovic/).

Prezi презентација посвећена је Стеријиној комедији „Покондирена тиква“ (<http://prezi.com/qqlp4a9drkds/pokondirena-tikva-jovan-> sterija-popovic/).